stanford-oval/wikipedia huggingface dataset:
โรคโมยาโมยา
อาการ

ผู้ป่วยมักมาพบแพทย์ด้วยอาการสมองขาดเลือดชั่วคราว หลอดเลือดสมองตีบเฉียบพลัน หลอดเลือดสมองแตกเฉียบพลัน หรืออาการชัก ผู้ป่วยที่พบส่วนใหญ่มี 2 กลุ่ม คือกลุ่มเด็กอายุ 5-9 ปี และกลุ่มผู้ใหญ่อายุ 35-39 ปี  โดยที่กลุ่มเด็กมักจะมาด้วยอาการคล้าย stroke ทำให้การวินิจฉัยล่าช้า ขณะที่กลุ่มผู้ใหญ่จะมีอาการของเลือดออกในสมองได้บ่อยกว่า
แต่บางรายอาจจะไม่มีอาการใดๆเลยก็ได้ เพราะตรวจพบโดยบังเอิญจากการตรวจสุขภาพประจำปีหรือมีการตรวจสแกนสมองจากสาเหตุอื่นๆ  แต่กลุ่มนี้ก็พบความเสี่ยงจากโรคเส้นเลือดสมองตีบหรือแตกเช่นกัน โดยมีความเสี่ยงจากการเป็นโรคเส้นเลือดสมองต่อปี 3.2% เมื่อติดตามผลไปสักระยะ
การรักษา

การรักษาด้วยการใช้ยาได้แก่การใช้ยาต้านเกล็ดเลือด (เช่น แอสไพริน) เพื่อป้องกันการเกิดลิ่มเลือดใหม่ ไม่ให้ไปอุดตันเส้นเลือดที่ตีบเล็กนั้น แต่ถือว่าเป็นเพียงการซื้อเวลา แต่ส่วนใหญ่แล้วผู้ป่วยจะต้องได้รับการรักษาด้วยการผ่าตัด เพื่อเชื่อมเส้นเลือดที่ดี เข้าสู่เนื้อสมองที่ขาดเลือดโดยตรง
ทั้งนี้จากการที่โรคโมยาโมยามักเกิดกับหลอดเลือดแดงอินเทอร์นัลคารอทิดและหลอดเลือดแดงในบริเวณใกล้เคียงอย่างหลอดเลือดแดงแอนทีเรียร์ซีรีบรัลและหลอดเลือดแดงมิดเดิลซีรีบรัลเท่านั้น ศัลยแพทย์สามารถผ่าตัดเชื่อมหลอดเลือดแดงอื่น เช่น หลอดเลือดแดงเอ็กซ์เทอร์นัลคารอทิด หรือ หลอดเลือดแดงซูเปอร์ฟิเชียลเทมโพรัล มาเชื่อมกันเพื่อเป็นทางส่งเลือดทดแทนหลอดเลือดเดิมได้ โดยอาจผ่าตัดเย็บเชื่อมเข้าโดยตรง (direct bypass) หรือผ่าตัดเพื่อวางหลอดเลือดลงบนเนื้อสมองให้เกิดการสร้างหลอดเลือดใหม่ (indirect bypass)  ซึ่งการผ่าตัดแบบ indirect จะนิยมในเด็กมากกว่า เพราะการเชื่อมแบบโดยตรงทำได้ยากกว่า เพราะเส้นเลือดมีขนาดเล็ก
อย่างไรก็ตาม การเชื่อมเส้นเลือดแบบ indirect อาจจะต้องรอเวลาให้เส้นเลือดใหม่ ค่อยๆสร้างขึ้นมา และใช้เวลาหลายเดือน
พยากรณ์โรค

โรคนี้เป็นโรคที่มีระยะการดำเนินของโรคที่จะแย่ลงไปเรื่อยๆ (progressive disease) หากไม่ได้รับการรักษา  โดยเริ่มต้นที่ระยะที่ 1 ไปจบที่ระยะที่ 6 ตามที่ศาสตราจารย์ซูซูกิบรรยายไว้   แต่ผลลัพธ์ของการรักษาเมื่อได้รับการผ่าตัดทำทางเลี่ยงหลอดเลือดที่ตีบแล้วค่อนข้างได้ผลดี ผู้ป่วยโรคนี้ประมาณร้อยละ 30 จะมีปัญหาสติปัญญาบกพร่องในภายหลัง แม้จะไม่เกิดโรคหลอดเลือดสมองเฉียบพลันก็ตาม ทำให้เชื่อกันว่าการมีเลือดไปเลี้ยงสมองน้อยกว่าปกติเรื้อรัง (chronic hypoperfusion) เป็นปัจจัยที่ส่งผล
แหล่งข้อมูลอื่น

| --- | --- |
การจำแนกโรค: DICD-10: Xxx.x ICD-9-CM: xxx MeSH: D009072
ทรัพยากรภายนอก: Patient UK: โรคโมยาโมยา
โรคหลอดเลือดเลี้ยงหัวใจ

| โรคหลอดเลือดหัวใจ (Coronary artery disease) |
| --- | --- |
ชื่ออื่น: Atherosclerotic heart disease, atherosclerotic vascular disease, coronary heart disease

ภาพ micrograph แสดงหลอดเลือดหัวใจที่มีรูปแบบที่พบบ่อยที่สุดของโรคหลอดเลือดหัวใจ (atherosclerosis) ให้เห็นถึงช่องภายในหลอดเลือดที่แคบลง. เป็นรูปสามสีของ Masson.
สาขาวิชา: Cardiology, cardiac surgery
อาการ: Chest pain, shortness of breath
ภาวะแทรกซ้อน: Heart failure, abnormal heart rhythms, myocardial infarction (heart attack), cardiogenic shock, cardiac arrest
สาเหตุ: Atherosclerosis of the arteries of the heart
ปัจจัยเสี่ยง: High blood pressure, smoking, diabetes, lack of exercise, obesity, high blood cholesterol
วิธีวินิจฉัย: Electrocardiogram, cardiac stress test, coronary computed tomographic angiography, coronary angiogram
การป้องกัน: Healthy diet, regular exercise, maintaining a healthy weight, not smoking
การรักษา: Percutaneous coronary intervention (PCI), coronary artery bypass surgery (CABG)
ยา: Aspirin, beta blockers, nitroglycerin, statins
ความชุก: 110 million (2015)
การเสียชีวิต: 8.9 million (2015)
โรคหลอดเลือดหัวใจ (อังกฤษ: Coronary artery disease (CAD)) หรือที่เรียกว่าโรคหลอดเลือดแดงหัวใจแข็ง (อังกฤษ: atherosclerotic heart disease หรือ atherosclerotic cardiovascular disease หรือ coronary heart disease) หรือ โรคหัวใจขาดเลือด (อังกฤษ: ischemic heart disease (IHD))  เป็นชนิดที่พบบ่อยที่สุดของโรคหัวใจ และ สาเหตุของโรคหัวใจล้มเหลว.  โรคนี้มีสาเหตุมาจากการสร้างคราบตะกอน (อังกฤษ: plaque) ขึ้นตามผนังด้านในของหลอดเลือดแดงของหัวใจ ทำให้หลอดเลือดแดงแคบลงและลดการไหลเวียนของเลือดไปยังหัวใจ.
สาเหตุ

เกิดจากหลอดเลือดแดงที่ไปเลี้ยงกล้ามเนื้อหัวใจแข็งตัว หรือมีไขมันไปเกาะผนังของหลอดเลือด ทำให้หลอดเลือดแดงตีบแคบลง ปริมาณเลือดแดงผ่านได้น้อย เป็นผลทำให้เกิดภาวะกล้ามเนื้อหัวใจขาดเลือด และหากหลอดเลือดแดงตีบแคบมากจนอุดตัน จะทำให้เกิดภาวะกล้ามเนื้อหัวใจตายได้
ความเสี่ยงของหลอดเลือดแดงตีบเพิ่มขึ้นตามอายุ, การสูบบุหรี่, คอเลสเตอรอลในเลือดสูง, โรคเบาหวาน, ความดันโลหิตสูง, และพบมากในผู้ชายและผู้ที่มีญาติใกล้ชิดกับ CAD.  สาเหตุอื่น ๆ ได้แก่ หลอดเลือดหัวใจหดเกร็ง (อังกฤษ: coronary vasospasm), อาการกระตุกของเส้นเลือดของหัวใจ, ปกติมักจะเรียกมันว่าโรคหลอดเลือดหัวใจตีบของ Prinzmetal (อังกฤษ: Prinzmetal's angina).
การวินิจฉัยของโรคหัวใจขาดเลือดสามารถทำได้โดยการวัดหัวใจด้วยคลื่นไฟฟ้า, การทดสอบเลือด (cardiac marker), การทดสอบความเครียดหัวใจหรือภาพรังสีหลอดเลือด (อังกฤษ: coronary angiogram). ขึ้นอยู่กับอาการและความเสี่ยง, การรักษาอาจจะใช้ยา, การขยายหลอดเลือดหัวใจด้วยบอลลูน (อังกฤษ: percutaneous coronary intervention) (ศัลยกรรมตกแต่งหลอดเลือด (อังกฤษ: angioplasty)) หรือการผ่าตัดบายพาสหลอดเลือดหัวใจ (อังกฤษ: coronary artery bypass surgery (CABG)).
ณ ปี 2012 โรคนี้เป็นสาเหตุส่วนใหญ่ของการตายในโลก และเป็นสาเหตุสำคัญของการเข้ารับการรักษาในโรงพยาบาล. มีหลักฐานที่จำกัดสำหรับการตรวจคัดกรองประชากร แต่การป้องกัน (ด้วยอาหารสุขภาพและบางครั้งยาสำหรับโรคเบาหวาน, คอเลสเตอรอลและความดันโลหิตสูง) ถูกนำมาใช้ทั้งในการป้องกันโรคหัวใจขาดเลือดและลดความเสี่ยงของภาวะแทรกซ้อน
อาการ

ในขณะที่อาการและสัญญาณของโรคหลอดเลือดหัวใจแสดงออกในสภาวะที่ก้าวหน้าแล้วของโรค, บุคคลส่วนใหญ่ที่มีโรคหลอดเลือดหัวใจจะไม่แสดงหลักฐานการเป็นโรคเป็นเวลาหลายสิบปีขณะที่โรคก้าวหน้าไปก่อนที่จะเริ่มมีอาการครั้งแรก, ซึ่งมักจะเป็นโรคหัวใจแบบ "ฉับพลัน" เสียแล้ว. อาการของโรคหัวใจขาดเลือดคงที่จะรวมถึงโรคหลอดเลือดหัวใจตีบ (อังกฤษ: angina) (อาการเจ็บหน้าอกขณะออกแรง) และความอดทนกับการออกกำลังกายลดลง.
โรคหัวใจขาดเลือด (IHD) ที่ไม่เสถียรจะมีอาการเจ็บหน้าอกหรืออาการอื่นๆในขณะอยู่เฉยๆ, หรือเป็นโรคหลอดเลือดหัวใจตีบที่เลวลงอย่างรวดเร็ว. มักแตกต่างกันในผู้ป่วยแต่ละราย เช่น เจ็บกลางหน้าอกบริเวณเหนือลิ้นปี่ขึ้นมาเล็กน้อย เจ็บแบบจุกแน่น คล้ายมีอะไรมาบีบหรือกดทับไว้
อาการเจ็บมักลามไปที่คอหรือขากรรไกรหรือไหล่ซ้ายมักเป็นมากขณะออกกำลังกายหรือทำงาน เป็นอยู่นานครั้งละ 2-3 นาที อาการจะดีขึ้นถ้าได้หยุดพัก หรืออมยาขยายหลอดเลือดที่ไปเลี้ยงกล้ามเนื้อหัวใจ บางคนอาจมีอาการจุกแน่นลิ้นปี่เหมือนอาหารไม่ย่อย บางคนอาจมีอาการใจสั่น หอบเหนื่อย ร่วมด้วย
การรักษา

การรักษาโรคหลอดเลือดหัวใจตีบตัน
ที่ได้รับนิยม มักจะใช้วิธีการผ่าตัดทำทางเบี่ยงหลอดเลือดหัวใจ หรือที่รู้จักกันว่า “การทำบายพาส”
โดยแพทย์จะใช้เส้นเลือดภายในทรวงอกด้านซ้าย และเส้นเลือดแดงบริเวณแขนซ้าย หรือเส้นเลือดดำบริเวณขา ตั้งแต่ข้อเท้าด้านในจนถึงโคนขาด้านใน  มาเย็บต่อเส้นเลือดเพื่อนำเลือดแดงจากเส้นเลือดแดงใหญ่ไปเลี้ยงกล้ามเนื้อหัวใจส่วนที่ขาดเลือดโดยข้ามผ่านเส้นเลือดส่วนที่ตีบ
“กรณีแพทย์ตัดสินใจทำการผ่าตัด ส่วนใหญ่จะทำเมื่อเส้นเลือดตีบและอุดตันแล้วประมาณ 70% ขึ้นไป แต่หากมีไขมันมาเกาะโดยไม่มีหินปูน และมีอายุ 30-40 ปี อาจรักษาด้วยการทานยาอาจช่วยให้ไขมันลดลง หรือกรณีที่อุดตันเส้นเดียว ก็ทานยา หรือ ใส่ขดลวดบอลลูนได้”
สำหรับการทำผ่าตัดบายพาสโรคหลอดเลือดหัวใจตีบตันในปัจจุบัน มี 2 วิธี  คือ
การผ่าตัดทำทางเบี่ยงหลอดเลือดหัวใจ โดยไม่ใช้เครื่องปอดและหัวใจเทียม (Off-Pump CABG) หรือ แบบ “ไม่ต้องหยุดหัวใจ”
การผ่าตัดทำทางเบี่ยงหลอดเลือดหัวใจ แบบต้องใช้เครื่องปอดและหัวใจเทียม (On Pump CABG) เพื่อ “หยุด” การทำงานของหัวใจทั้งหมด
เมื่อมีการตรวจโดยแน่ชัดด้วยวิธีการต่าง ๆ เช่น การตรวจโดยการเดินออกกำลังกายบนสายพานหรือโดยวิธีการใส่สายสวนหัวใจเข้าทางหลอดเลือดเลือดแดงบริเวณขาหนีบ และฉีดดูตำแหน่งการตีบตันของหลอดเลือดที่ไปเลี้ยงหัวใจ เป็นต้น แพทย์จะประเมินภาวะความรุนแรงของโรคและเลือกวิธีการรักษาที่เหมาะสมในผู้ป่วยแต่ละราย เช่น
1. การใช้ยาขยายหลอดเลือด มีทั้งชนิดอมใต้ลิ้น, ยารับประทาน และให้ทางหลอดเลือดดำ
2. การให้ยาละลายลิ่มเลือดหรือยาต้านเกล็ดเลือดแข็งตัว เช่น แอสไพริน
3. การให้ยาลดการบีบตัวของหัวใจ เพื่อลดการทำงานของหัวใจ และลดการใช้ออกซิเจน
การปฏิบัติตัวที่ถูกต้องควบคู่ไปกับการรักษาทางยาส่วนใหญ่มักได้ผลดี แต่ในภาวะรุนแรงหรือไม่ตอบสนองต่อยา แพทย์จะพิจารณาให้การรักษาโดยการทำบอลลูนขยายหลอดเลือดหัวใจที่ตีบ หรือผ่าตัดทำทางเบี่ยงหลอดเลือด เพื่อให้เลือดเดินทางผ่านจุดที่อุดตัน โดยใช้เส้นเลือดที่บริเวณแขนหรือขา
การปฏิบัติตัวสำหรับผู้ป่วยโรคกล้ามเนื้อหัวใจขาดเลือด

1. รับประทานยาตามแพทย์สั่งอย่างเคร่งครัด และมาตรวจตามนัดทุกครั้ง
2. รับประทานผัก ผลไม้และดื่มน้ำอย่างน้อยวันละ 2-3 ลิตร
3. รับประทานอาหารแต่พออิ่ม และควรพักหลังอาหารประมาณ 1/2-1 ชั่วโมง
4. ควรออกกำลังกายอย่างสม่ำเสมอ และการออกกำลังกายที่ดีที่สุด คือการเดิน เริ่มโดยการเดินช้า ๆ ก่อนแล้วค่อยๆ เพิ่มระยะทาง แต่อย่าให้เกินกำลังตนเอง
5. ทำจิตใจให้สงบ หาโอกาสพักผ่อน และหาวิธีลดความเครียด หลีกเลี่ยงสิ่งที่ทำให้ตื่นเต้น เช่น การดูเกมการแข่งขันที่เร้าใจ
6. หลีกเลี่ยงการรับประทานอาหารที่มีไขมันสูงและเค็มจัด
7. งดดื่มสุรา น้ำชา กาแฟ และหลีกเลี่ยงการสูบบุหรี่
8. หลีกเลี่ยงงานหนัก งานรีบเร่ง และงานที่ต้องทำอย่างต่อเนื่องนาน ๆ
9. เมื่อมีอาการเจ็บหน้าอก ให้หยุดกิจกรรมนั้น ๆ ทันทีและอมยาใต้ลิ้น 1 เม็ด
ถ้าอาการยังไม่ทุเลาลงให้อมยาใต้ลิ้นซ้ำได้อีก 1 เม็ด ห่างกัน 5 นาที แต่ไม่ควรเกิน 3 เม็ด หากอาการไม่ดีขึ้นใน 15-20 นาที ให้รีบไปพบแพทย์ได้ทันที
10. การมีเพศสัมพันธ์ไม่ควนหักโหม ควรอมยาใต้ลิ้นก่อนมีเพศสัมพันธ์ ถ้ามีอาการใจสั่น หายใจขัด หรือเจ็บหน้าอกนานเกิน 15 นาทีหลังมีเพศสัมพันธ์ ควรปรึกษาแพทย์
การป้องกันโรคกล้ามเนื้อหัวใจขาดเลือด

1. หลีกเลี่ยงอาหารหวาน อาหารที่มีไขมันไม่อิ่มตัวผ่านกรรมวิธี - ทำให้มีการสะสมไขมันในหลอดเลือด ก่อให้เกิดแผ่นคราบไขมันตามมา
2. ควรรับประทานอาหารที่มีไขมันน้อย เช่น ผัก ปลา ผลไม้ และอาหารที่มีกากมาก ๆ เช่น รำข้าว ข้าวโพด ข้าวสาลี ฯลฯ
3. ออกกำลังกายเป็นประจำ อย่างน้อยสัปดาห์ละ 3 ครั้ง นานครั้งละ 20 นาที แล้วค่อย ๆ เพิ่มระยะเวลาและเพิ่มความถี่ในการออกกำลังกาย
4. หลีกเลี่ยงการสูบบุหรี่ เพราะในบุหรี่มีสารนิโคตินและสารอื่น ๆ ที่จะทำอันตรายต่อผนังบุด้านในหลอดเลือด การสูบบุหรี่ ยังทำให้หลอดเลือดหัวใจหดตัว
5. นอนพักผ่อนให้เพียงพอ ไม่เครียดกับงานควรทำสมาธิหรือฟังเพลงเบา ๆ
6. ควบคุมน้ำหนักไม่ให้อ้วน โดยใช้วิธีออกกำลังกายและรับประทานอาหารที่ถูกต้อง เช่น งดขนมหวาน , ผลไม้รสหวานจัด เพราะหัวใจของคนอ้วนต้องทำงานมากกว่าปกติ
7. ตรวจเช็คสุขภาพอย่างน้อยปีละ 1 ครั้ง แต่ถ้ามีอาการเจ็บแน่นหน้าอกเป็น ๆ หาย ๆ ควรปรึกษาแพทย์
แหล่งข้อมูลอื่น

| --- | --- |
การจำแนกโรค: DICD-10: I20-I25 ICD-9-CM: 410-414, 429.2 MeSH: D003324
ทรัพยากรภายนอก: MedlinePlus: 007115 eMedicine: radio/192 Patient UK: โรคหลอดเลือดเลี้ยงหัวใจ
Risk Assessment of having a heart attack or dying of coronary artery disease, from the American Heart Association.
"Coronary Artery Disease". MedlinePlus. U.S. National Library of Medicine.
โรงพยาบาลเบญจรมย์

| โรงพยาบาลเบญจรมย์ |
| --- | --- |
Benjarom Hospital

ประเภท: โรงพยาบาลทั่วไป
ที่ตั้ง: เลขที่ 116 หมู่ 8 ถนนลพบุรี-บ้านแพรก ตำบลป่าตาล, อำเภอเมืองลพบุรี, จังหวัดลพบุรี
ข้อมูลทั่วไป
ก่อตั้ง: 17 กรกฎาคม พ.ศ. 2528
ผู้ก่อตั้ง: นายแพทย์วราศักดิ์ ไกรฤกษ์
จำนวนเตียง: 30 เตียง
เว็บไซต์: https://benjarom.com/
โรงพยาบาลเบญจรมย์ (อังกฤษ: Benjarom Hospital) เป็นโรงพยาบาลเอกชนแห่งแรกในจังหวัดลพบุรี ตั้งอยู่เลขที่ 116 หมู่ 8 ถนนลพบุรี-บ้านแพรก ตำบลป่าตาล อำเภอเมืองลพบุรี ลพบุรี เนื้อที่โรงพยาบาลมีทั้งหมด 10 ไร่
ประวัติ

เมื่อวันที่ 17 เดือนกรกฎาคม พ.ศ. 2528
โรงพยาบาลเบญจรมย์ ได้จดทะเบียน ผู้ก่อตั้งคือ นายแพทย์วราศักดิ์ ไกรฤกษ์ ปัจจุบันดำรงตำแหน่งผู้อำนวยการโรงพยาบาล โรงพยาบาล ก่อตั้งขึ้นเมื่อปี พ.ศ.2528 วัตถุประสงค์เพื่อให้ประชาชนในจังหวัดลพบุรีและจังหวัดพื้นที่ใกล้เคียง ได้รับการรักษาพยาบาลที่รวดเร็วปลอดภัยและมีมาตรฐาน เนื่องจากเป็นโรงพยาบาลเอกชนแห่งแรกในจังหวัดลพบุรี เริ่มเปิดให้บริการครั้งแรกเมื่อวันที่ 27 เมษายน 2529
ด้านการให้บริการ

| --- | --- |
 รักษาผู้ป่วยทั่วไป  ศูนย์หัวใจ  ศูนย์โรคระบบประสาท  คลินิกโรคกระดูกและข้อ  คลินิกโรคทางเดินปัสสาวะ  ตรวจสุขภาพประจำปีทั้งในและนอกสถานที่  ตรวจสุขภาพเข้างาน  คลินิกเด็ก 24 ชั่วโมง  คลิกนิกกายภาพบำบัด  คลินิกโรคความดันโลหิตสูง  คลินิกโรคเบาหวาน:  รับดูแลผู้ป่วยสูงอายุ  บริการที่พักสำหรับผู้ป่วยศูนย์มะเร็ง  บริการรถ Ambulance 24 ชั่วโมง  เสริมจมูก ทำตาสองชั้น ผิวพรรณและความงาม  เสริมหน้าอก ตกแต่งกระชับหน้าท้อง  รับผู้ป่วยใน  ศูนย์เอกซเรย์คอมพิวเตอร์ รักษาโรคหลอดเลือดสมองเฉียบพลัน (Stroke Fast Track)  ศูนย์แว่นตา  ศูนย์ไตเทียม  อัลตราซาวน์ที่ทันสมัย
แหล่งข้อมูลอื่น

เว็บไซต์ทางการ
โรงพยาบาลเบญจรมย์ ที่เฟซบุ๊ก
โรคพุพอง

| โรคพุพอง (Impetigo) |
| --- | --- |
รอยโรคพุพองบนผิวหนัง
บัญชีจำแนกและลิงก์ไปภายนอก
ICD-10: L01
ICD-9: 684
DiseasesDB: 6753
MedlinePlus: 000860
eMedicine: derm/195 emerg/283 med/1163 ped/1172
โรคพุพอง (อังกฤษ: impetigo หรือ impetaigo) เป็นโรคผิวหนังชนิดหนึ่งอันเกิดแต่การติดเชื้อแบคทีเรีย "โรคแผลเปื่อยจากโรงเรียน" (อังกฤษ: school sores) ก็เรียก ปรากฏมากในเด็กอายุระหว่างสองปีถึงหกปี และผู้ที่เล่นกีฬาคลุกคลีระหว่างกัน เช่น รักบี้ อเมริกันฟุตบอล มวยปล้ำ มีความเสี่ยงรับโรคนี้ได้ไวไม่ว่าจะอายุเท่าใดก็ตาม โรคพุพองสามารถรักษาได้ในปัจจุบัน
สาเหตุ

โรคพุพองมีสาเหตุเบื้องต้นมาจากแบคทีเรียชนิด "สตาฟีโลคอกคัสออเรอุส" (ละติน: Staphylococcus aureus) หรือชนิด "สเตรปโทคอกคัสพโยเจเนส" (ละติน: Streptococcus pyogenes)
การวินิจฉัยโรค

โรคพุพองมักปรากฏตัวในสภาพสะเก็ดแผล (อังกฤษ: scab) สีเนื้อ อยู่บนน้ำเหลืองของเลือด (อังกฤษ: serum) ที่แห้งแล้ว ซึ่งพบได้มากตามแขน ขา และใบหน้า
การแพร่เชื้อ

โรคพุพองสามารถแพร่หลายและติดต่อได้โดยการสัมผัสกับรอยโรค (อังกฤษ: lesion) การสูดดม และการแกะเกาบริเวณสะเก็ดแผล
หลังจากได้รับเชื้อโรคพุพองแล้ว เชื้อจะฟักตัวราวหนึ่งถึงสามวันก่อนจะแสดงอาการ
การป้องกันโรค

สุขอนามัยที่ดีสามารถช่วยป้องกันโรคพุพองมิให้แพร่หลายได้
ผู้ป่วยเป็นโรคพุพองควรรักษาความสะอาดของร่างกายเป็นมั่นคง ควรปกปิดรอยโรคด้วยผ้าผันแผลและเทปกาวเป็นต้น กับทั้งควรแยกผ้าเช็ดตัวกับผ้าเช็ดมือจากกัน กล่าวคือ ควรเป็นคนละผืนกัน
ผู้แวดล้อมผู้ป่วยควรระมัดระวังตนอย่าได้สัมผัสหรือเข้าใกล้ผู้ป่วยและเครื่องใช้ส่วนตัวของผู้ป่วย กับทั้งควรรักษาความสะอาดเป็นมั่นคงเช่นกัน
การไว้เล็บสั้นสามารถป้องกันการติดต่อโรคพุพองนี้ได้ดี
โรคพุพองหลากชนิด > โรคพุพองในเด็ก

โรคพุพองในเด็ก (อังกฤษ: bullous impetigo) มักปรากฏในเด็กที่มีอายุต่ำกว่าสองปี โรคชนิดนี้ไม่ก่ออาการเจ็บปวด และไม่ก่อให้ตุ่มพองเป็นของเหลวไหลเยื้มบริเวณแขนขาเป็นต้นเหมือนชนิดอื่น ๆ ผิวหนังบริเวณสะเก็ดแผลโรคนี้มักก่อให้เกิดอาการคันและมีสีแดงอย่างยิ่ง แต่ไม่เป็นแผลเปื่อยอย่างชนิดอื่น แผลจากโรคชนิดนี้หายยากกว่าชนิดอื่น
โรคพุพองหลากชนิด > โรคพุพองเป็นตุ่มหนอง

โรคพุพองเป็นตุ่มหนอง (อังกฤษ: ecthyma) เป็นชนิดที่ร้ายแรงที่สุดของโรคพุพอง เชื้อโรคฝังตัวลึกเข้าถึงผิวหนังชั้นใน ตัวบ่งอาการและอาการของโรคเป็นต้นว่า
มีตุ่มซึ่งแตกแล้วมีของเหลวหรือหนองไหลออกมา และกลายเป็นแผลเปื่อยอย่างใหญ่หลวง พบมากบริเวณแขนขา
มีสะเก็ดหนาและแข็งซึ่งมีสีเหลืองอมเทาครอบหุ้มอยู่บริเวณแผลเปื่อย
ต่อมน้ำเหลืองพองโตบริเวณที่เป็นตุ่มหนอง
มีรูปรากฏขึ้นหลังจากที่สะเก็ดแผลหายไปแล้ว รูนั้นเมื่อแรกจะเล็กเท่าหัวเข็มหมุด ต่อมาจะใหญ่เท่าเหรียญบาท
หลังจากแผลเปื่อยหายไปแล้ว จะเกิดเป็นแผลเป็น
การบำบัดเยียวยา

แต่ก่อนการเยียวยาโรคพุพองนี้กระทำได้โดยใช้ยาเจนเชียนไวโอเล็ตหรือที่รู้จักกันว่า "ยาป้ายปากสีม่วง" ยานี้เป็นยาต้านเชื้อรา  ปัจจุบันนิยมใช้ยาปฏิชีวนะมากกว่า
แพทย์ทั่วไปมักแนะนำให้ผู้ป่วยทายาขี้ผึ้งฆ่าแบคทีเรีย (อังกฤษ: bactericidal ointment) เช่น กรดฟูซีดิก (อังกฤษ: fusidic acid) แต่ในกรณีที่มีอาการรุนแรงกว่านั้นต้องใช้ยาที่มีฤทธิ์แรงกล้าขึ้นตามลำดับ เช่น สารฟลูโคซาซีลลิน (flucloxacillin) สารเอรีโทรไมซิน (erythromycin) หรือสารดีโคลซาซีลลิน (dicloxacillin)
สารอาโมซีซีลลิน (amoxicillin) ที่ประสมกับสารคลาวูลาเนตโพแทสเซียม (clavulanate potassium) สามารถใช้เยียวยาโรคนี้ได้เช่นเดียวกับยาปฏิชีวนะ
ดูเพิ่ม

NIH/Medline
Photo (University of Iowa) เก็บถาวร 2008-04-13 ที่ เวย์แบ็กแมชชีน
Dermnet NZ
Merck Manual (professional)
โรงพยาบาลเด็กเซนต์หลุยส์

ประตูทางเข้าโรงพยาบาลเด็กเซนต์หลุยส์
โรงพยาบาลเด็กเซนต์หลุยส์ (อังกฤษ: St. Louis Children's Hospital) เป็นหนึ่งในโรงพยาบาลเด็กแรกเริ่มในสหรัฐอเมริกา ซึ่งทำหน้าที่ไม่เพียงแต่เฉพาะเด็กจากเซนต์หลุยส์เท่านั้น หากแต่รวมถึงเด็กๆจากทั่วโลก โดยทางโรงพยาบาลได้ให้บริการด้านกุมารเวชกรรมแบบครบวงจรในพื้นที่นครบาลของเซนต์หลุยส์ รัฐมิสซูรี ตลอดจนให้บริการเบื้องต้นของภูมิภาคที่ครอบคลุมในหกรัฐ ในฐานะโรงพยาบาลหลักสำหรับโรงเรียนแพทย์แห่งมหาวิทยาลัยวอชิงตัน โดยโรงพยาบาลเด็กเซนต์หลุยส์ได้นำเสนอหลักสูตรที่ได้รับการยอมรับในระดับประเทศสำหรับการฝึกอบรมแพทย์และการวิจัย โรงพยาบาลมีเตียงที่ได้รับใบอนุญาต 258 เตียง, พนักงาน 3,000 คน, สมาชิกเจ้าหน้าที่ทางการแพทย์ 700 คน และสมาชิกผู้ช่วยกับอาสาสมัครอีก 1,300 คน
ประวัติ

โรงพยาบาลเด็กเซนต์หลุยส์เปิดใน ค.ศ. 1989 ในย่านใจกลางเมืองเซนต์หลุยส์ ซึ่งเป็นโรงพยาบาลเด็กแห่งแรกทางตะวันตกของแม่น้ำมิสซิสซิปปี และเก่าแก่ที่สุดอันดับเจ็ดของประเทศ โดยได้มีการฉลองครบรอบ 125 ปี ใน ค.ศ. 2004 โรงพยาบาลแห่งนี้ก่อตั้งโดยกลุ่มผู้บุกเบิกหญิง 8 คน ในรูปแบบของโรงพยาบาลขนาดเล็ก ที่เป็นบ้านเช่าและมี 15 เตียง ปัจจุบัน คลินิกของโรงพยาบาลเด็กเซนต์หลุยส์และโครงการขยายสู่ชุมชนสามารถเข้าถึงผู้ป่วยได้กว่า 250,000 คนเป็นประจำทุกปี
รางวัลและความสำเร็จ

ไชลด์แมกกาซีนได้ให้โรงพยาบาลเด็กเซนต์หลุยส์ติดอันดับ 10 รายชื่อโรงพยาลเด็กที่ดีที่สุดของประเทศสี่สมัยติดต่อกัน โรงพยาบาลเด็กเซนต์หลุยส์เป็นโรงพยาบาลเพียงแห่งเดียวในรัฐมิสซูรี, อิลลินอยส์ และแปดรัฐในภูมิภาคโดยรอบที่ประสบความสำเร็จในการจัดอันดับในระดับสูง ใน ค.ศ. 2008 นิตยสารได้จัดอันดับด้านเวชศาสตร์ทารกแรกเกิดและหลักสูตรศัลยกรรมกระดูกในอันดับที่ 3, วิชาโรคระบบการหายใจกับเวชศาสตร์ฉุกเฉินในอันดับที่ 4 และการอภิบาลผู้ป่วยหัวใจในอันดับที่ 6
ยูเอสนิวส์แอนด์เวิลด์รีพอร์ตยังมีชื่อของโรงพยาบาลเด็กเซนต์หลุยส์ในฐานะโรงพยาบาลเด็กที่ดีที่สุดในสหรัฐอเมริกา ใน ค.ศ. 2008 นิตยสารได้จัดอันดับโรงพยาบาลเด็กเซนต์หลุยส์อยู่ในอันดับ 6 ในประสาทวิทยาและศัลยกรรม, อันดับ 11 ในการดูแลทารกแรกเกิด, อันดับ 12 ในแผนกความผิดปกติของระบบทางเดินหายใจ, อันดับ 17 ในกุมารเวชศาสตร์ทั่วไป, การรักษามะเร็ง, หัวใจกับการผ่าตัดหัวใจ และอันดับที่ 23 ในแผนกความผิดปกติทางเดินอาหาร ค.ศ. 2009 โรงพยาบาลเด็กเซนต์หลุยส์เป็นหนึ่งใน 10 เกียรตินิยมแห่งข่าวสหรัฐฯ โดยการจัดอันดับใน 10 การประเมินแบบพิเศษ โรงพยาบาลได้รับการจัดอันดับในแผนกโรคมะเร็ง, ความผิดปกติของต่อมไร้ท่อกับโรคเบาหวาน, ความผิดปกติของการย่อยอาหาร, หัวใจกับการผ่าตัดหัวใจ, ความผิดปกติของไต, การดูแลทารกแรกเกิด, ประสาทวิทยากับศัลยกรรม, ศัลยกรรมกระดูก, ความผิดปกติของระบบทางเดินหายใจ และระบบทางเดินปัสสาวะ ทั้งใน ค.ศ. 2010  และ 2011  โรงพยาบาลได้รับการประกาศชื่ออีกครั้งในฐานะเกียรตินิยมแห่งข่าวสหรัฐฯ
ในเดือนตุลาคม ค.ศ. 2005 โรงพยาบาลเด็กแห่งนี้ได้รับเกียรติสูงสุดของประเทศในด้านความเป็นเลิศทางการพยาบาลที่ดึงดูดใจจากศูนย์รับรองคุณภาพพยาบาลของประเทศสหรัฐอเมริกา (เอเอ็นซีซี) จนถึงปัจจุบัน มีโรงพยาบาลเพียง 170 แห่ง จากที่มีอยู่ทั่วประเทศ 5,000 แห่ง หรือเพียง 3 เปอร์เซ็นต์ที่อยู่ในฐานะน่าดึงดูด ในเดือนมกราคม ค.ศ. 2010 โรงพยาบาลเด็กเซนต์หลุยส์ได้รับการกำหนดให้เป็นโรงพยาบาลที่น่าดึงดูดอีกครั้งโดยหลักสูตรดึงดูดใจของเอเอ็นซีซี ซึ่งมีโรงพยาบาลทั่วประเทศเพียง 2 เปอร์เซ็นต์เท่านั้นที่ได้รับการแต่งตั้งนี้
| ค> ศ. | อันดับยูเอสนิวส์แอนด์เวิลด์รีพอร์ต | อันดับไชลด์แมกกาซีน |
| --- | --- | --- |
| 2003 | อันดับที่ 21  | อันดับที่ 6  |
| 2004 | อันดับที่ 19  | (ไม่ได้รับการตีพิมพ์) |
| 2005 | อันดับที่ 13  | อันดับที่ 10  |
| 2006 | อันดับที่ 14  | (ไม่ได้รับการตีพิมพ์) |
| 2007 | อันดับที่ 15  | อันดับที่ 7  |
| 2008 | อันดับที่ 17 (กุมารเวชศาสตร์ทั่วไป) | อันดับที่ 5  |
แหล่งข้อมูลอื่น

เว็บไซต์ทางการ
38°38′15″N 90°15′54″W﻿ / ﻿38.6375°N 90.2651°W﻿ / 38.6375; -90.2651
โรงเรียนการบินทหารบก

| --- | --- |
ชื่อย่อ: รร.การบิน ทบ. / AA School
คติพจน์: เรียนรู้อย่างลึกซึ้ง เพื่อเป็นหนึ่งเรื่องการบิน
ประเภท: สถาบันการศึกษาทางทหาร
สถาปนา: 7 มกราคม พ.ศ. 2497 (70 ปี)
สังกัดการศึกษา: ศูนย์การบินทหารบก
ผู้บัญชาการ: พลตรี สิริพล ชินบุตร
ที่ตั้ง: เลขที่ 303 ค่ายสมเด็จพระศรีนครินทรา หมู่ 7 ตำบลเขาพระงาม อำเภอเมืองลพบุรี จังหวัดลพบุรี 15160
เว็บไซต์: www.aavn-school.ac.th
โรงเรียนการบินทหารบก (อังกฤษ: Army Aviation School) เป็นหน่วยฝึกอบรมทางด้านการบินของกองทัพบก ขึ้นตรงต่อศูนย์การบินทหารบก ค่ายสมเด็จพระศรีนครินทรา ซึ่งมีการจัดตามคำสั่งศูนย์การบินทหารบก (เฉพาะ) ที่ 5/2533 ลงวันที่ 17 กรกฎาคม พ.ศ. 2533 มีสถานที่ตั้ง ณ ค่ายสมเด็จพระศรีนครินทรา เลขที่ 303 หมู่ที่ 7 ตำบลเขาพระงาม อำเภอเมืองลพบุรี จังหวัดลพบุรี
แหล่งข้อมูลอื่น

โรงเรียนการบินทหารบก
| ด ค กสถานศึกษาด้านการบินของไทย |
| --- | --- |
โรงเรียนการบินพลเรือนของภาครัฐ: สถาบันการบินพลเรือน • มหาวิทยาลัยเกษตรศาสตร์ • มหาวิทยาลัยเทคโนโลยีราชมงคลตะวันออก • มหาวิทยาลัยนครพนม
โรงเรียนการบินพลเรือนของภาคเอกชน: มหาวิทยาลัยรังสิต • มหาวิทยาลัยศรีปทุม • โรงเรียนไทยเทคโนโลยีการบิน •  บางกอกเอวิเอชั่นเซ็นเตอร์
โรงเรียนการบินทหาร: โรงเรียนการบินทหารบก • โรงเรียนการบินกำแพงแสน
หมวดหมู่ • โครงการ • สถานีย่อย
โรงพยาบาลสมเด็จพระนางเจ้าสิริกิติ์

| โรงพยาบาลสมเด็จพระนางเจ้าสิริกิติ์ Somdech Phra Nangchao Sirikit Hospital |
| --- | --- |
กองทัพเรือไทย



ภูมิศาสตร์
ที่ตั้ง: 163 หมู่ 1 ตำบลพลูตาหลวง อำเภอสัตหีบ จังหวัดชลบุรี 20180 ประเทศไทย, ประเทศไทย
หน่วยงาน
ประเภท: ทหาร, เพื่อการเรียนการสอน
สังกัด: กรมแพทย์ทหารเรือ กองทัพเรือ
บริการสุขภาพ
จำนวนเตียง: 430 
ประวัติ
เปิดให้บริการ: 18 สิงหาคม พ.ศ. 2535
ลิงก์
เว็บไซต์: www.srkhospital.com
โรงพยาบาลสมเด็จพระนางเจ้าสิริกิติ์ (อังกฤษ: Somdech Phra Nangchao Sirikit Hospital) เป็นโรงพยาบาลระดับตติยภูมิ ที่ตั้งอยู่ในอำเภอสัตหีบ จังหวัดชลบุรี ประเทศไทย เป็นโรงพยาบาลของกองทัพเรือ สังกัดกรมแพทย์ทหารเรือ โดยให้บริการสุขภาพแก่กำลังพลทหารเรือและครอบครัวกองทัพเรือ และยังให้บริการสำหรับประชาชนทั่วไป สนับสนุนภารกิจของกองทัพเรือ มีการฝึกอบรมบุคลากรและการวิจัยทางการแพทย์ โดยมีศูนย์แพทยศาสตรศึกษา ซึ่งได้มีการจัดอบรมโครงการอบรมแพทย์เพิ่มพูนทักษะ มีโครงการอบรมแพทย์ฝึกหัด และเข้าร่วมโครงการผลิตแพทย์เพิ่มแห่งประเทศไทย ที่จัดอบรมนักศึกษาแพทย์ให้แก่คณะแพทยศาสตร์ มหาวิทยาลัยบูรพาและสอนอบรมนักศึกษาแพทย์ ชั้นปีที่ 6 วิทยาลัยแพทยศาสตร์พระมงกุฎเกล้า
ประวัติ

โรงพยาบาลสมเด็จพระนางเจ้าสิริกิติ์ได้ก่อสร้างขึ้นตามการเพิ่มขึ้นของการใช้งานของโรงพยาบาลอาภากรเกียรติวงศ์ ฐานทัพเรือสัตหีบ เนื่องจากกองทัพเรือได้รับอนุมัติจากกระทรวงกลาโหมให้ขยายและจัดตั้งหน่วยกำลังรบหน่วยสนับสนุนและหน่วยการศึกษาขึ้น ในพื้นที่สัตหีบ จึงทำให้ข้าราชการ, ลูกจ้าง และครอบครัวของทหารเรือมีจำนวนเพิ่มมากขึ้น ประกอบกับรัฐบาลมีนโยบายให้จัดตั้งเขตนิคมอุตสาหกรรมชายฝั่งทะเลด้านตะวันออกโรงงานอุตสาหกรรมเกิดขึ้นมากมาย นอกจากนี้ยังได้ปรับปรุงท่าอากาศยานนานาชาติอู่ตะเภา (ระยอง–พัทยา) ให้เป็นสนามบินพาณิชย์ ทำให้มีประชาชนเข้ามาประกอบอาชีพในพื้นที่นี้เป็นจำนวนมาก ทางกองทัพเรือมีความเห็นว่าน่าจะสร้างโรงพยาบาลแห่งใหม่ในพื้นที่สัตหีบ
ครั้นใน พ.ศ. 2535 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระเจริญพระชนมายุครบ 60 พรรษา กองทัพเรือและกระทรวงสาธารณสุข ได้มีความเห็นร่วมกันในการที่จะเทิดพระเกียรติพระองค์ท่าน ด้วยการจัดตั้งโรงพยาบาลขนาด 1,000 เตียง ขึ้นบนเนื้อที่กว่า 400 ไร่ บริเวณแยกกิโลเมตรที่ 10 ตำบลพลูตาหลวง อำเภอสัตหีบ จังหวัดชลบุรี โดยได้รับการสนับสนุนการก่อสร้างโรงพยาบาล จากศาสตราจารย์นายแพทย์วิทูร แสงสิงแก้ว ปลัดกระทรวงสาธารณสุขในขณะนั้น ต่อมา ได้กราบบังคมทูลเชิญสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินมาทรงประกอบพิธีวางศิลาฤกษ์ เมื่อวันที่ 18 สิงหาคม พ.ศ. 2535 และพระองค์ได้ทรงพระกรุณาโปรดเกล้าโปรดกระหม่อม พระราชทานนามของโรงพยาบาลว่า "โรงพยาบาลสมเด็จพระนางเจ้าสิริกิติ์" อันเป็นโรงพยาบาลในสังกัด กรมแพทย์ทหารเรือ ซึ่งการก่อสร้างได้เสร็จสมบูรณ์เมื่อวันที่ 20 พฤศจิกายน พ.ศ. 2538 และเริ่มเปิดให้บริการอย่างไม่เป็นทางการเมื่อวันที่ 15 พฤศจิกายน พ.ศ. 2539 ต่อมา เมื่อวันที่ 22 สิงหาคม พ.ศ. 2540 พระบาทสมเด็จพระวชิรเกล้าเจ้าอยู่หัว (ขณะดำรงพระราชอิสริยยศ สมเด็จพระบรมโอรสาธิราชฯ สยามมกุฎราชกุมาร) ได้เสด็จพระราชดำเนินแทนพระองค์มาทรงประกอบพิธีเปิดโรงพยาบาลอย่างเป็นทางการ กองทัพเรือจึงได้อนุมัติให้วันที่ 22 สิงหาคม พ.ศ. 2540 เป็น "วันสถาปนาโรงพยาบาล"
ดูเพิ่ม

บริการสุขภาพในประเทศไทย
โรงพยาบาลในประเทศไทย
แหล่งข้อมูลอื่น

เว็บไซต์ทางการ
โรงพยาบาลสมเด็จพระนางเจ้าสิริกิติ์ ที่เฟซบุ๊ก
ภาพอาคารแบบพาโนรามา